stanford-oval/wikipedia huggingface dataset:
Jokerien KHL-kausi 2015–2016
Kauden kulku > Runkosarja

Sarjakauden aloitus oli eräs Jokerien historian parhaista – ensimmäisestä yhdeksästä ottelustaan Jokerit voitti kahdeksan varsinaisella peliajalla. Se oikeutti KHL:n kärkipaikkaan. Jokerit voitti muun muassa kaikki neljä ottelua Siperiaan ja Kaukoitään suuntautuneella vieraskiertueellaan. Syys–lokakuun vaihteessa Jokerit kohtasi kahdesti sekä SKA Pietarin että TsSKA Moskovan. Jokerit voitti otteluista yhden ja hävisi loput. Viimeisen TsSKAlle hävityn ottelun jälkeen Jokerien päävalmentaja Erkka Westerlund sekä general manager Jari Kurri kritisoivat KHL:n tuomarituomintaa väittäen sen suosivan liigan suurseuroja. Jokerit teki asiasta valituksen, jonka KHL hylkäsi. Sen sijaan se määräsi Jokereille 5 000 euron sakon. Perustelun mukaan Jokerit rikkoi KHL:n viestintäsääntöjä ja Westerlund aiheutti mainehaittaa KHL:n tuomareille.
Lokakuussa Jokerit saavutti vain kuusi voittoa kolmestatoista ottelusta. 31. lokakuuta Jokerit menetti kotiottelussa Dinamo Riikaa vastaan 5–0-johdon päätöserän aikana, ja hävisi lopulta voittolaukauskilpailun jälkeen 5–6. Kyseessä oli Jokerien historian isoimmasta johtoasemasta koettu tappio.
Jokerit ilmoitti 3. marraskuuta, että Ossi Väänänen on loppukauden sivussa leikkaushoitoa vaativan vamman vuoksi. Puolustaja oli ehtinyt pelata kauden aikana loukkaantumisten vuoksi vain kuusi ottelua. Hyökkääjä Tommi Huhtalan kausi puolestaan päättyi 8. marraskuuta pelatussa Karjala-turnauksen ottelussa Suomi–Ruotsi. Kyseessä oli taklaustilanteessa syntynyt polvivamma, joka vaati leikkauksen.
Joulun aikoihin Jokerit johti omaa divisioonaansa yhdeksän pisteen erolla SKA Pietariin, ja oli kerännyt kolmanneksi eniten pisteitä koko sarjassa. Kauden alkua lukuun ottamatta joukkuetta vaivasivat kuitenkin pelillisen tason vaihtelut jopa erien sisällä.
Aivan vuoden lopussa Jokerit otti osaa Sveitsin Davosissa järjestettyyn Spengler Cupiin. Siinä joukkue hävisi puolivälierissä isäntäjoukkue HC Davosille jatkoajan jälkeen maalein 4–5.
Jokerit voitti ensimmäisenä Venäjän ulkopuolisena joukkueena divisioonan läntisessä konferenssissa, jossa se sijoittui toiseksi. Koko sarjassa Jokerit keräsi kolmanneksi eniten pisteitä.
Kauden kulku > Pudotuspelit

Pudotuspeleissä Jokerit hävisi heti konferenssin puolivälierissä Torpedo Nižni Novgorodille voitoin 2–4. General manager Jari Kurri totesi kauden päätyttyä, että erityisesti erikoistilannepelaaminen käänsi sarjan Torpedon eduksi. Lisäksi lukuisat loukkaantumiset muuttivat joukkuetta jo runkosarjassa paljon kauden alkuun verrattuna, mikä vaikeutti joukkueen urakkaa. Kurrin mukaan pelaajista 18 oli loukkaantuneena kauden loppuvaiheessa. Heistä yksitoista puuttui kokoonpanosta viimeisestä pelistä ja seitsemän pelasi loukkaantuneena. Kurri kuitenkin korosti, että kaikesta huolimatta Jokereilla oli kaikki mahdollisuudet mennä jatkoon.
Suosio

Jokerit keräsi runkosarjassa kotiotteluihinsa keskimäärin 10 468 katsojaa, joka oli Pohjoismaiden suurin määrä. KHL:ssä se riitti kolmanteen sijaan SKA Pietarin ja Dinamo Minskin jälkeen. Suomessa Jokerit oli ylivoimaisesti eniten yleisöä haalinut jääkiekkojoukkue – toiseksi sijoittunut HIFK keräsi keskimäärin 6 937 katsojaa ottelua kohden, joka oli Euroopan listan 23:nneksi suurin lukema.
Ottelut

Jokerien ottelut kaudella 2015–2016
Ottelut > Harjoitusottelut

| Päivä | Ottelu | Areena | Tulos | Yleisöä | Lähde |  |
| --- | --- | --- | --- | --- | --- | --- |
| Ti 4.8.2015 | Jokerit – Sibir Novosibirsk | Trio Areena | 6–1 (1–0, 2–0, 3–1) |  |  | V |
| To 6.8.2015 | Jokerit – SKA Pietari | Hartwall Arena | 3–5 (1–2, 0–0, 2–3) | 7 543 |  | H |
| Ma 10.8.2015 | Jokerit – Sibir Novosibirsk | Trio Areena | 4–2 (1–0, 2–1, 1–1) |  |  | V |
Ottelut > Nikolai Putškov -muistoturnaus

| Päivä | Ottelu | Areena | Tulos | Yleisöä | Lähde |  |
| --- | --- | --- | --- | --- | --- | --- |
| Ma 17.8.2015 | Severstal Tšerepovets – Jokerit | Pietarin jääpalatsi | 3–5 (0–3, 1–0, 2–2) |  |  | V |
| Ti 18.8.2015 | HK Sotši – Jokerit | Pietarin jääpalatsi | 2–1 (0–1, 1–0, 1–0) |  |  | H |
| To 20.8.2015 | SKA Pietari – Jokerit | Pietarin jääpalatsi | 5–3 (2–1, 1–1, 2–1) |  |  | H |
Ottelut > Spengler Cup

| Päivä | Ottelu | Areena | Tulos | Yleisöä | Lähde |  |
| --- | --- | --- | --- | --- | --- | --- |
| Su 27.12.2015 | Jokerit – Adler Mannheim | Vaillant Arena | 3–5 (2–2, 1–2, 0–1) | 6 300 |  | H |
| Ma 28.12.2015 | HC Lugano – Jokerit | Vaillant Arena | 4–6 (0–1, 4–2, 0–3) | 6 300 |  | V |
| Ti 29.12.2015 | Jokerit – HC Davos | Vaillant Arena | ja. 4–5 (1–1, 3–1, 0–2, 0–1) | 6 300 |  | JaH |
Ottelut > Runkosarja vuonna 2016

| Päivä | Ottelu | Areena | Tulos | Yleisöä | Lähde |  |
| --- | --- | --- | --- | --- | --- | --- |
| Ma 4.1.2016 | Medvešcak Zagreb – Jokerit | Arena Zagreb | 2–4 (1–0, 0–3, 1–1) | 5 132 |  | V |
| Ke 6.1.2016 | Slovan Bratislava – Jokerit | Slovnaft Arena | 4–2 (1–0, 1–1, 2–1) | 10 055 |  | H |
| Pe 8.1.2016 | Jokerit – Dynamo Moskova | Hartwall Arena | vl. 2–3 (1–0, 1–1, 0–1, 0–0, 0–1) | 12 475 |  | JaH |
| Su 10.1.2016 | HK Vitjaz – Jokerit | Vitjaz-jääpalatsi | 1–3 (1–0, 1–1, 0–1) | 2 225 |  | V |
| Ti 12.1.2016 | Dynamo Moskova – Jokerit | VTB-jääpalatsi | 3–2 (2–0, 1–2, 0–0) | 6 323 |  | H |
| Pe 15.1.2016 | Jokerit – Sibir Novosibirsk | Hartwall Arena | 2–1 (1–0, 1–0, 0–1) | 10 087 |  | V |
| Su 17.1.2016 | Jokerit – Amur Habarovsk | Hartwall Arena | vl. 3–2 (1–0, 0–1, 1–1, 0–0, 1–1) | 9 308 |  | JaV |
| Ti 19.1.2016 | Jokerit – Admiral Vladivostok | Hartwall Arena | 3–2 (1–0, 2–1, 0–1) | 9 094 |  | V |
| To 21.1.2016 | Jokerit – Metallurg Novokuznetsk | Hartwall Arena | 6–2 (1–1, 2–0, 3–1) | 11 167 |  | V |
| Ma 25.1.2016 | Torpedo Nižni Novgorod – Jokerit | Nagorni | vl. 5–6 (2–2, 1–2, 2–1, 0–0, 0–1) | 5 530 |  | JaV |
| Ke 27.1.2016 | Severstal Tšerepovets – Jokerit | Tšerepovetsin jäähalli | 1–2 (1–1, 0–0, 0–1) | 2 573 |  | V |
| Pe 29.1.2016 | TsSKA Moskova – Jokerit | TsSKA-jääurheilupalatsi | 2–1 (0–1, 1–0, 1–0) | 4 753 |  | H |
| Ma 1.2.2016 | SKA Pietari – Jokerit | Pietarin jääpalatsi | 2–1 (0–1, 1–0, 1–0) | 12 055 |  | H |
| Ke 3.2.2016 | Dinamo Riika – Jokerit | Riika-areena | 0–7 (0–3, 0–2, 0–2) | 4 464 |  | V |
| Pe 5.2.2016 | Dinamo Moskova – Jokerit | VTB-jääpalatsi | 5–2 (2–0, 2–2, 1–0) | 11 164 |  | H |
| Su 7.2.2016 | Dinamo Minsk – Jokerit | Minsk-Arena | 3–2 (0–0, 1–1, 1–1, 0–0, 1–0) | 12 638 |  | JaH |
| Ti 16.2.2016 | Jokerit – SKA Pietari | Hartwall Arena | 3–1 (2–0, 1–0, 0–1) | 13 369 |  | V |
| To 18.2.2016 | Jokerit – Spartak Moskova | Hartwall Arena | 2–4 (0–2, 1–1, 1–1) | 12 391 |  | H |
Ottelut > Pudotuspelit

Konferenssin puolivälierät
| Päivä | Ottelu | Areena | Tulos | Yleisöä | Lähde |  |
| --- | --- | --- | --- | --- | --- | --- |
| Su 21.2.2016 | Jokerit – Torpedo Nižni Novgorod | Hartwall Arena | 4–6 (0–2, 3–1, 1–2) | 8 478 |  | H |
| Ti 23.2.2016 | Jokerit – Torpedo Nižni Novgorod | Hartwall Arena | 4–3 (1–1, 0–2, 3–1) | 9 371 |  | V |
| To 25.2.2016 | Torpedo Nižni Novgorod – Jokerit | Nagorni | 1–0 (1–0, 0–0, 0–0) | 5 530 |  | H |
| La 27.2.2016 | Torpedo Nižni Novgorod – Jokerit | Nagorni | ja. 3–2 (0–0, 1–2, 1–0, 1–0) | 5 530 |  | H |
| Ma 29.2.2016 | Jokerit – Torpedo Nižni Novgorod | Hartwall Arena | 3–2 (1–0, 1–1, 1–1) | 9 608 |  | V |
| Ke 2.3.2016 | Torpedo Nižni Novgorod – Jokerit | Nagorni | 3–2 (0–0, 1–0, 2–2) | 5 530 |  | H |
Jokerit – Metallurg Magnitogorsk Hartwall Arenalla 14. lokakuuta 2015. Jokerit voitti ottelun 4–2.
Joseph E. Murray

| Joseph E>  Murray.Henkilötiedot |
| --- | --- |
Syntynyt: 1. huhtikuuta 1919 Milford, Massachusetts
Kuollut: 26. marraskuuta 2012 (93 vuotta) Boston, Massachusetts
Koulutus ja ura
Tutkinnot:  College of the Holy Cross, Harvard Medical School
Tutkimusalue:  plastiikkakirurgia, elinsiirrot
Tunnetut työt:  ensimmäinen munuaisensiirto
Palkinnot:   Nobelin fysiologian tai lääketieteen palkinto
Joseph Edward Murray (1. huhtikuuta 1919 Milford, Massachusetts – 26. marraskuuta 2012 Boston, Massachusetts) oli yhdysvaltalainen kirurgi, joka erikoistui erityisesti elinsiirtoihin ja plastiikkakirurgiaan. Hän tutki elinsiirtoihin liittyviä kysymyksiä ja teki vuonna 1954 ensimmäisen onnistuneen munuaisensiirron. Murray palkittiin vuonna 1990 Edward Donnall Thomasin kanssa Nobelin fysiologian tai lääketieteen palkinnolla.
Nuoruus, opiskelu ja perhe

Joseph Edward Murray syntyi Milfordissa, Massachusettsissa 1919. Hänen isänsä William Murray oli tuomari ja hänen äitinsä Mary DePasquale Murray opettaja. Hän valmistui 1940 kandidaatiksi College of the Holy Crossista ja suoritti lääketieteen tutkinnon vuonna 1943 Harvard Medical Schoolista. Valmistuttuaan hän suoritti harjoittelujaksonsa Peter Bent Brigham -sairaalassa. Murray meni naimisiin toisen maailmansodan aikana ja sai kuusi lasta.
Ura > Elinsiirtojen pioneeri

Lyhennetyn harjoittelun jälkeen Murray liittyi Yhdysvaltain maavoimien lääkintäjoukkoihin. Hänet määrättiin Pennsylvaniassa sijainneeseen Valley Forgen sairaalaan, jossa harjoitettiin erityisesti plastiikkakirurgiaa. Yksi Murrayn potilaista oli Burmassa alas ammuttu Charles Woods, jonka kasvojen ja käsien hoito kesti kuukausia. Murraystä ja Woodsista tuli pitkäaikaiset ystävät. Murray kertoi myöhemmin, että juuri sota-aikaiset kokemukset ihonsiirroista veivät hänet elinsiirtojen ja suu- ja leukakirurgian pariin.
Murray palasi 1947 Brighamin sairaalaan ja toimi plastiikka- ja yleiskirurgina. Vapaa-ajallaan hän keskittyi palkattomaan ja rahoittamattomaan tutkimukseen. Sodan aikana Murray oli huomannut, että ihoa saattoi siirtää vain identtiseltä kaksoselta toiselle, muille tuli hylkimisreaktiota. Hän arveli, että sama saattaisi koskea sisäelimiä. Hän aloitti munuaisensiirtokokeet koirilla ja teki vuonna 1954 ensimmäisen munuaisensiirron ihmiselle. Siirto tehtiin Richard Herrickille, joka oli kuolemassa krooniseen munuaistulehdukseen. Ronald Herrick halusi luovuttaa terveen munuaisen veljelleen, ja Murray uskoi, että identtisillä kaksosilla siirto onnistuisi. Koska Murray oli katolinen, hän keskusteli elinsiirron eettisyydestä monien kirkonjohtajien kanssa. Lisäksi hän tarkasti, että veljekset olivat varmasti identtiset. Siirto tehtiin 23. joulukuuta. Richard Herrick eli leikkauksen jälkeen vielä kahdeksan vuotta mutta kuoli 1952 alkuperäisen sairauden uusiutumiseen. Kaksoisveli Ronald Herrick kuoli 79-vuotiaana vuonna 2010.
Ensimmäisen onnistuneen munuaisensiirron jälkeen Murray teki kaksosille useita siirtoja. Ensimmäisen munuaistensiirron kahden ei-identtisen henkilön välillä hän suoritti 1959, kun hylkimistä estävät lääkkeet olivat tulleet markkinoille. Kolme vuotta myöhemmin hän käytti siirrossa ensimmäisen kerran kuolleen henkilön munuaista.
Ura > Myöhempi ura ja elämä

Murray toimi vuosina 1964–1986 Brighamin johtavana plastiikkakirurgina. Hän jätti 1971 paikkansa elinsiirtojen johtajana keskittyäkseen pelkästään plastiikkakirurgiaan, ja seuraavana vuonna hänestä tuli myös Bostonin Children’s Hospital Medical Centerin johtava plastiikkakirurgi. Murray oli 1970 nimetty Harvard Medical Schooliin kirurgian professoriksi, ja hän jäi virasta täysinpalvelleensa eläkkeelle vuonna 1986.
Murray sai 1990 Nobelin fysiologian tai lääketieteen palkinnon yhdessä Edward Donnall Thomasin kanssa. Hän lahjoitti palkintorahat Harvard Medical Schoolille ja Bostonin lastensairaalalle. Murray julkaisi 2001 omaelämäkerran Surgery of the Soul: Reflections on a Curious Career, joka sai erityisesti kiitosta lääkäreiltä ja muilta terveydenhuollon ammattilaisilta.
Murray kuoli marraskuussa 2012 bostonilaisessa sairaalassa saatuaan aivohalvauksen.
Merkitys

Murray teki monia merkittäviä elinsiirtokokeita, ja hänen kehittämiensä tekniikoiden ansiosta kymmenettuhannet ihmiset ympäri maailmaa ovat saaneet uuden munuaisen, sydämen, keuhkon, maksan tai jonkin muun elimen. Lisäksi hän koulutti urallaan useita johtavia elinsiirtokirurgeja. Murray sai saavutuksistaan Nobel-palkinnon yhdessä luuytimensiirtojen uranuurtajan Edward Donnall Thomasin kanssa. Nobel-komitean mukaan palkinto myönnettiin kaksikon elin- ja solusiirtoja koskevista löydöksistä. Murray valittiin uransa aikana Yhdysvaltain kansallisen tiedeakatemian ja Institute of Medicinen jäseneksi. Lisäksi hän kuului Vatikaanivaltiota neuvovaan Paavilliseen tiedeakatemiaan.
Bertin hervottomat haaveilut

| Bertin hervottomat haaveilut> Berts ytterligare betraktelser |
| --- | --- |

Alkuperäisteos
Kirjailija:  Anders Jacobsson, Sören Olsson
Kuvittaja:  Sonja Härdin
Kieli:  ruotsi
Julkaistu:  1991
Suomennos
Suomentaja:  Pirkko Harainen
Kustantaja:  Otava
Julkaistu:  1994
Sarja: Bertin päiväkirjat
Edeltävä:  Bertin uudet aivoitukset (1990)
Seuraava:  Bertin urotyöt (1991)
Löydä lisää kirjojaKirjallisuuden teemasivulta
Bertin hervottomat haaveilut (ruots. Berts ytterligare betraktelser) on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1991 ja suomennos vuonna 1994.
Aiheesta muualla

Worldcat
José Manuel Barroso

| José Manuel Barroso |
| --- | --- |
 Barroso toukokuussa 2010.
Euroopan komission puheenjohtaja
 Barroson komissio 23.11.2004–31.10.2014  
Edeltäjä:  Romano Prodi
Seuraaja:  Jean-Claude Juncker
Portugalin pääministeri
 6.4.2002–29.6.2004  
Presidentti:  Jorge Sampaio
Edeltäjä:  António Guterres
Seuraaja:  Pedro Santana Lopes
Henkilötiedot
Syntynyt: 23. maaliskuuta 1956 (ikä 68) Lissabon
Puoliso:  Maria Sousa Uva
Tiedot
 Nimikirjoitus
José Manuel Durão Barroso [ʒuˈzɛ mɐˈnu̯ɛl duˈɾɐ̃u̯ bɐˈʁɔzu] (s. 23. maaliskuuta 1956 Lissabon) oli Euroopan komission puheenjohtaja vuosina 2004–2014. Hän toimi Portugalin pääministerinä vuosina 2002–2004. Barroson ensimmäisen komission toimikausi oli 2004–2009 ja hän johti komissiota myös kaudella 2010–2014. Väistyttyään Euroopan komission johdosta Barroso on toiminut neuvonantajan tehtävissä yhdysvaltalaisessa liikepankissa Goldman Sachsissa.
Tausta

Barroso opiskeli lakia Lissabonin yliopistossa ja valmistui yhteiskuntapolitiikan ja taloustieteen maisteriksi Geneven yliopistosta. Hän toimi apulaisprofessorina Lissabonin yliopiston oikeustieteen laitoksella ja Geneven yliopiston valtiotieteen laitoksella sekä vierailevana professorina Georgetownin yliopistossa Washingtonissa.
Poliittinen ura

Poliittisen uransa Barroso aloitti jo ennen neilikkavallankumousta 1974. Hän oli nuoruudessaan ja opiskeluaikoinaan aktiivinen maolainen kommunisti. Vuonna 1980 Barroso liittyi keskustalais-oikeistolaiseen Portugalin sosiaalidemokraattiseen puolueeseen (PSD). Vuonna 1985 Barroso pääsi pääministeri Aníbal Cavaco Silvan hallitukseen varasisäministeriksi ja vuonna 1987 kehitysyhteistyöministeriksi seuraavaksi viideksi vuodeksi. Vuonna 1991 hän oli neuvottelemassa tulitaukoa Angolan sisällissodassa ja tuki vuosina 1992–1995 Portugalin entisen siirtomaan Itä-Timorin itsenäisyyttä. Vuonna 1992 hänet valittiin ulkoministeriksi, missä tehtävässä toimi sosiaalidemokraattisen puolueen vaalitappioon vuonna 1995 asti.
Oppositiossa Barroso valittiin parlamentin ulkoasioiden komitean johtoon, ja vuonna 1999 oman puolueensa puheenjohtajaksi ja siten oppositiojohtajaksi. Vuoden 2002 vaaleissa PSD sai tarpeeksi paikkoja muodostaakseen kokoomushallituksen Portugalin kansanpuolueen kanssa, ja Barroso valittiin pääministeriksi. Vuonna 2003 hän tuki Irakin sotaa, jota suurin osa portugalilaisista vastusti. Irakissa oli 128 Portugalin lähettämää sotilasta.
Yksityiselämä

Barroso on naimisissa ja hänellä on kolme lasta.
Kunnianosoituksia

Kristuksen veljeskunta (Portugali, 1996)
Henrik Purjehtijan ritarikunta (Portugali, 2014)
Norsunluurannikon kansallinen ritarikunta (Norsunluurannikko, 2012)
Amílcar Cabralin ritraikunta (Kap Verde, 2012)
Kansallinen ritarikunta (Benin, 2012)
Kaarle III:n ritarikunta (Espanja, 2011)
Pro Merito Melitensi -ritarikunta (Maltan ritarikunta, 2010)
Itä-Timorin ritarikunta (Itä-Timor, 2010)
Marianmaan ristin ritarikunta (Viro, 2009)
Vytautas Suuren ritarikunta (Liettua, 2007)
Orania-Nassaun ritarikunta (Alankomaat)
Aiheesta muualla

Kuvia tai muita tiedostoja aiheesta José Manuel Barroso Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: António Guterres | Portugalin pääministeri 6. huhtikuuta 2002 – 29. kesäkuuta 2004 | Seuraaja: Pedro Santana Lopes |
| 0 | 1 | 2 | 3 |
| --- | --- | --- | --- |
|  | Edeltäjä: Romano Prodi | Euroopan unionin komission puheenjohtaja 23. marraskuuta 2004 – 31. lokakuuta 2014 | Seuraaja: Jean-Claude Juncker |
Julia Boserup

| Julia Boserup |
| --- | --- |

Henkilötiedot
Syntynyt: 9. syyskuuta 1991 (ikä 33)
Kansalaisuus:   Yhdysvallat
Tennispelaaja
Pituus:  181 cm
Paino:  66 kg
Kätisyys:  oikea
Ammattilaisena:  2010–
Palkintorahat:  663 898 USD
Kaksinpeli
Paras sijoitus:  174. (9.4.2012)
Voitot/tappiot:  212–218
Grand Slam -turnauksissa
Australian avoimet:  2. kierros (2017)
Ranskan avoimet:  1. kierros (2017)
Wimbledon:  3. kierros (2016)
Yhdysvaltain avoimet:  1. kierros (2017)
Nelinpeli
Paras sijoitus:  218  (23. lokakuuta 2017)
Voitot/tappiot:  48–70
Aiheesta muualla
ITF
WTA
Julia Boserup (s. 9. syyskuuta 1991 Santa Monica, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 174 huhtikuussa 2012. Hänellä on kaksoiskansalaisuus, ja hänen molemmat vanhempansa ovat tanskalaisia.
Boserup teki Grand Slam -debyyttinsä Wimbledonissa 2016. Hän eteni kolmannelle kierrokselle voitettuaan Tatjana Marian ja Belinda Bencicin luovutettua toisen kierroksen ottelunsa.
Aiheesta muualla

Julia Boserup WTA:n sivuilla (englanniksi)
Julia Boserup ITF:n sivuilla (englanniksi)
Julia Cohen

| Julia Cohen |
| --- | --- |

Henkilötiedot
Syntynyt: 23. maaliskuuta 1989 (ikä 35)
Kansalaisuus:   Yhdysvallat
Tennispelaaja
Pituus:  170 cm
Paino:  61 kg
Kätisyys:  oikea
Palkintorahat:  360 376 USD
Kaksinpeli
Paras sijoitus:  97. (30.7.2012)
Voitot/tappiot:  268–284
Grand Slam -turnauksissa
Yhdysvaltain avoimet:  1. kierros (2012)
Nelinpeli
Paras sijoitus:  121. (13.5.2013)
Voitot/tappiot:  99–148
Aiheesta muualla
ITF
WTA
Julia Cohen (s. 23. maaliskuuta 1989 Philadelphia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 97 heinäkuussa 2012. Hän on voittanut urallaan viisi ITF-turnausta kaksinpelissä.
Cohen oli junioreiden maailmanlistalla parhaimmillaan neljännellä sijalla vuonna 2007. Grand Slam -turnauksen pääsarjassa hän pelasi ensimmäisen kerran Yhdysvaltain avoimissa 2012, jossa hän hävisi turnauksen ensimmäisellä kierroksella Anastasia Rodionovalle.
Aiheesta muualla

Julia Cohen WTA:n sivuilla (englanniksi)
Julia Cohen ITF:n sivuilla (englanniksi)
Julia Carson

Julia Carson
Julia May Carson (8. heinäkuuta 1938 – 15. joulukuuta 2007) oli yhdysvaltalainen demokraattisen puolueen poliitikko. Hän syntyi Louisvillessä, Kentuckyssä, ja oli afroamerikkalainen.
Carson istui Yhdysvaltain edustajainhuoneen jäsenenä Indianasta vuodesta 1997.
Carson kuoli keuhkosyöpään joulukuussa 2007. Hän oli 69 vuoden ikäinen.
Juhla

P. S. Krøyer, Hip hip hurraa! Taiteilijajuhlat Skagenissa, 1888.
Häät Ahvenanmaalla.
Juhla on jonkin kunniaksi tai muistoksi vietettävä aika eli merkkipäivä tai muusta syystä arkisesta poikkeava tilaisuus eli juhlatilaisuus. Suomen kielessä juhla tarkoittaa toisaalta virallisia ja perinteisiä kalenterivuoden juhlia, mutta toisaalta myös satunnaisempaa hauskanpitoa. Etymologisesti sana juhla on germaanista juurta.
Erilaisia juhlia > Yleisiä juhlia

Cocktailtilaisuus
Harjannostajaiset
Kahvikutsut
Markkinat
Naamiaiset
Tupaantuliaiset
Erilaisia juhlia > Perhejuhlia

Aikuistumisjuhla
Häät
Nimipäiväjuhlat
Nimiäiset
Ristiäiset
Syntymäpäiväjuhlat
Erilaisia juhlia > Vuotuisjuhlia

Isänpäivä
Joulu
Juhannus
Kalevalan päivä
Kekri
Laskiainen
Puolustusvoimain lippujuhla
Suomen itsenäisyyspäivä
Uusivuosi
Vappu
Venetsialaiset
Ystävänpäivä
Äitienpäivä
Erilaisia juhlia > Vuotuisjuhlia > Uskonnollisia juhlapäiviä

Helluntai
Id al-Adha
Id al-Fitr
Juutalaiset juhlapäivät
Loppiainen
Pyhäinpäivä
Pääsiäinen
Erilaisia juhlia > Vuotuisjuhlia > Eri maissa vietettyjä juhlapäiviä

Guy Fawkesin yö
Halloween
Karnevaali
Kiinalainen uusivuosi
Kiitospäivä
Kuolleiden päivä
Mardi Gras
Pyhän Patrickin päivä
Erilaisia juhlia > Lukion ja yliopiston juhlia

Penkinpainajaiset
Vanhojenpäivä
Sitsit
Promootio
Karonkka
Aiheesta muualla

Wikimedia Commonsissa on kuvia tai muita tiedostoja aiheesta .
Lisää luettavaa aiheesta Kirjallisuutta juhlien järjestämisestä on Wikiaineistossa
Pieter Brueghel vanhempi, Talonpoikaishäät, 1568.
Lasten syntymäpäiväjuhlien kattaus.
Kiinalaisen uudenvuoden juhlintaa.
Bagman

| Bagman |
| --- | --- |
Julkaisija:  Valadon Automation
Jakelija:  Stern Electronics, Inc.
Julkaistu:  1982
Lajityyppi:  tasohyppely
Pelimuoto:  yksinpeli
Alusta:  ZX Spectrum ja Amstrad CPC
Lisää peliartikkeleitaVideopelien teemasivulla
Bagman Valadon Automationin vuonna 1982 julkaisema tasohyppelypeli, jossa on tarkoituksena kerätä rahasäkkejä kottikärryyn ja välttää samalla vihollisia ja kärryjä. Kärryn päällä pystyy matkustamaan. Pelissä on muutama ruutu. Pelissä on myös hissejä ja hakkuja, joita voi käyttää.
Järvenpään viljasiilot

Järvenpään viljasiilot olivat entisen valssimyllyn viljasiiloista muodostuva suurikokoinen maamerkki Järvenpään keskustassa lähellä rautatieasemaa. Ne purettiin asuntojen tieltä 2012.
Järvenpääläinen maanviljelysneuvos Bjarne Westermarck rakennutti paikalle valssimyllyn vuonna 1918. Tämä ensimmäinen mylly paloi 1944. Suomen Maanviljelijäin Kauppa SMK osti rauniot ja tontin ja rakensi uuden myllyrakennuksen. Funktionalistista tyylisuuntaa edustava rakennus valmistui 1947. Viljasiiloihin mahtui viisi miljoonaa kiloa viljaa. Mylly lopetti toimintansa 1971. Valssimylly ja viljasiilot on purettu ja tilalle on rakennettu asuinkerrostaloja. Siilot suojeltiin asemakaavassa vuonna 2009, mutta jo seuraavana vuonna haettiin asemakaavan muuttamista ja suojelupäätöksen purkamista.